En stor fornøjelse at låne lejligheden. Super rent og hyggeligt med 3 reelle soveværelser. Senge i super stand og rigeligt med lækre håndklæder. Badet foregår i badekar, hvor vandtemperatur lever sit eget liv i forhold til temperatur. Det er dog en mindre detalje sammenlignet med al det positive ved lejligheden, herunder et meget veludstyret køkken.
Vi kan varmt anbefale både Anne-Marie som vært, selve lejligheden og området. Metro meget tæt på og skønne restauranter og butikker lige rundt om hjørnet. Vi benyttede os af Anne-Maries gode anbefalinger til nærområdet.